EkBass/fiwiki-20250220-pages-articles huggingface dataset:
Ihmisoikeudet alueittain ja maittain

Luettelo ihmisoikeuksiin liittyvistä aiheista alueittain ja maittain. Ihmisoikeudet alueittain Alue Artikkeli Järjestöt Yleisiä artikkeleja Ihmisoikeudet, Ihmisoikeuksien yleismaailmallinen julistus Kansainvälinen Yhdistyneiden kansakuntien ihmisoikeusneuvosto, Amnesty International, Human Rights Watch, Toimittajat ilman rajoja EUROOPPA EU Britannia Ihmisoikeudet Britanniassa Espanja Ihmisoikeudet Espanjassa Irlanti Ihmisoikeudet Irlannissa Islanti Ihmisoikeudet Islannissa Italia Ihmisoikeudet Italiassa Norja Ihmisoikeudet Norjassa Puola Ihmisoikeudet Puolassa Ranska Ihmisoikeudet Ranskassa Ruotsi Ihmisoikeudet Ruotsissa Tanska Ihmisoikeudet Tanskassa Saksa Ihmisoikeudet Saksassa Suomi Ihmisoikeudet Suomessa Ihmisoikeusliitto Valko-Venäjä Ihmisoikeudet Valko-Venäjällä Venäjä Ihmisoikeudet Venäjällä Sotilaiden äidit AASIA Afganistan Ihmisoikeudet Afganistanissa Indonesia Ihmisoikeudet Indonesiassa Intia Ihmisoikeudet Intiassa Japani Ihmisoikeudet Japanissa Kiina Ihmisoikeudet Kiinassa Tiananmenin äidit Etelä-Korea Ihmisoikeudet Etelä- Koreassa Pohjois-Korea Ihmisoikeudet Pohjois-Koreassa Laos Ihmisoikeudet Laosissa Mongolia Ihmisoikeudet Mongoliassa Myanmar Ihmisoikeudet Myanmarissa Kazakstan Ihmisoikeudet Kazakstanissa Pohjois-Korea Ihmisoikeudet Pohjois- Koreassa Turkmenistan Ihmisoikeudet Turkmenistanissa Uzbekistan Ihmisoikeudet Uzbekistanissa Vietnam Ihmisoikeudet Vietnamissa AFRIKKA Algeria Ihmisoikeudet Algeriassa Libya Ihmisoikeudet Libyassa Nigeria Ihmisoikeudet Nigeriassa Kongon demokraattinen tasavalta Ihmisoikeudet Kongossa Sudan Ihmisoikeudet Sudanissa Team Darfur Zimbabwe Ihmisoikeudet Zimbabwessa AMERIKKA Haiti Ihmisoikeudet Haitissa Kanada Ihmisoikeudet Kanadassa Meksiko Ihmisoikeudet Meksikossa Venezuela Ihmisoikeudet Venezuelassa Yhdysvallat Ihmisoikeudet Yhdysvalloissa LÄHI-ITÄ Arabiemiirikunnat Ihmisoikeudet Arabiemiirikunnissa Iran Ihmisoikeudet Iranissa Irak Ihmisoikeudet Irakissa Jemen Ihmisoikeudet Jemenissä Palestiina Ihmisoikeudet Palestiinassa Syyria Ihmisoikeudet Syyriassa Saudi-Arabia Ihmisoikeudet Saudi-Arabiassa Turkki Ihmisoikeudet Turkissa AUSTRALIA JA OSEANIA Australia Ihmisoikeudet Australiassa * Luokka:Oikeudet ja vapaudet Luokka:Syrjintä
Samcor

Samcor eli South-African Motor Corporation on eteläafrikkalainen autovalmistaja. Se aloitti toimintansa vuonna 1985, kun Etelä-Afrikan Ford ja Anglo-American Motor Corporation yhdistyivät. Ford ja Mazda alkoivat yhdistellä mallejaan Etelä-Afrikassa. Mazdat, jotka myytiin Fordin merkillä, eivät kuitenkaan menestyneet yhtä hyvin kuin esimerkiksi Australiassa. Mazdan ja Fordin mallien lisäksi Samcor valmisti myös Mitsubishin pakettiautoja, minibusseja sekä kuorma-autoja. Samcorin nimellä toiminta loppui kuitenkin vuonna 1998, kun Ford osti kaikki sen osakkeet ja uudelleennimesi sen Ford Motor Company of Southern Africaksi. Luokka:Autonvalmistajat
Von Konow

Von Konow () on suomalainen aatelissuku numero 151.Finlands ridderskaps och adels kalender, 1956, sivut 259–261 Suku on lähtöisin Brandenburgin maakreivikunnasta ja muutti vuonna 1631 Inkerinmaalle. Uudenmaan rykmentin everstiluutnantti Gustav Adolf von Konowin pojat naturalisoitiin Ruotsissa vuonna 1772 ja introdusoitiin Ruotsin ritarihuoneeseen vuonna 1776 aatelisena sukuna numero 2080. == Suvun jäseniä == * Adolf Ferdinand von Konow (1868–1930), maanviljelijä ja valtiopäivämies, Johan Emil von Konowin poika * Agnes von Konow (1868–1944), Eläinsuojeluliiton perustaja * Bernt Fredrik von Konow (1772–1822), luutnantti, kruununnimismies ja valtiopäivämies * Carl Johan von Konow (1773–1855), eversti, joka mainitaan myös Vänrikki Stoolin tarinoissa * Carl Jurgen von Konow, (1915–1959), ruotsalainen kuvataiteilija, graafikkohttp://www.lexikonettamanda.se/show.php?aid=14966 – Carl Jurgen von Konow Ruotsin kuvataiteilijamatrikkelissa, Amandassa * Evert von Konow (1868–1970), maanviljelysneuvos ja Mustialan maanviljelysopiston johtaja * Greta von Konow, o. s. Björkstén (1902–1999), oopperalaulaja, naimisissa everstiluutnantti Holger von Konowin kanssa * Johan Emil von Konow (1825–1897), eversti ja valtiopäivämies, Carl von Konowin poika * Oskar Reinhold Vilhelm von Konow (1819–1891), virka- ja valtiopäivämiesYrjö Kotivuori, Ylioppilasmatrikkeli 1640–1852: Oskar Reinhold Vilhelm von Konow. Verkkojulkaisu 2005. (Viitattu 4.12.2020) * Walter von Konow (1866–1943), opettaja, museon intendentti ja valtiopäivämies, Johan Emil von Konowin poika == Lähteet == Luokka:Suomalaiset aatelissuvut Luokka:Ruotsin aateli
Claude Bernard

Claude Bernard (12. heinäkuuta 1813 – 10. helmikuuta 1878) oli ranskalainen fysiologi. Hänen ansioitaan ovat muun muassa haiman aseman selvittäminen ruoansulatuksessa ja vasomotoristen hermojen löytäminen. Hän selvitti myös, että maksaan varastoituu hiilihydraattia glykogeeninä, josta taas vapautuu sokeria vereen. Aiemmin oli luultu, että vain kasvit voivat tuottaa sokeria. Bernard oli myös merkittävä fysiologian, lääketieteen ja biologian teoreetikko, ja yleisesti arvioiden kokeellisessa biologiassa noudatetaan yhä hänen kehittelemiään periaatteita. Fysiologian katsotaan olevan itsenäinen tiede Claude Bernardin ansiosta, ja häntä on kutsuttu jopa kaikkien aikojen huomattavimmaksi fysiologiksi. Bernard valittiin vuonna 1868 Ranskan akatemiaan. == Lähteet == == Aiheesta muualla == Luokka:Fysiologit Luokka:Ranskalaiset tieteilijät Luokka:Copley-mitalin saajat Luokka:Ranskan akatemian jäsenet Luokka:Ranskan tiedeakatemian jäsenet Luokka:Royal Societyn ulkomaiset jäsenet Luokka:Vuonna 1813 syntyneet Luokka:Vuonna 1878 kuolleet
Proton Holdings

Proton Holdings Berhad on malesialainen autonvalmistaja, joka valmistaa Proton-merkkisiä autoja. Yrityksen omistavat malesialainen - Malesian pörssissä noteerattu - monialayritys DRB-Hicom (50,1 %) ja kiinalainen autonvalmistaja Geely, joka osti Protonista 49,9 prosentin osuuden vuonna 2017. Yritys työllistää maailmanlaajuisesti noin 9 500 henkilöä. == Historia == Proton (malajinkielinen nimi Perusahaan Otomobil Nasional) perustettiin toukokuussa 1985. Mitsubishi Motors omisti siitä 7,93 prosentin osuuden vuosien 1983 ja 2004 välillä. Mitsubishi myi osuutensa Protonista Khazanah Nasionalille. Protonin ensimmäinen malli oli Mitsubishin lisenssillä valmistettu Proton Saga. Se esiteltiin vuonna 1985 ja sen valmistus alkoi heinäkuussa 1985. Proton listautui Kuala Lumpurin pörssiin vuonna 1992. Yritys osti Bugatilta 80 prosentin osuuden brittiläisestä Lotuksesta. Vuonna 2002 sen osuus kasvoi 95,65 prosenttiin. Vuoden 2004 huhtikuussa yhtiö otti käyttöön uuden nimen Proton Holdings Berhad. Vuonna 2012 DRB-Hicom hankki Protonin omistuksen kokonaisuudessa itselleen. Vuonna 2017 DRB-Hicom myi Protonista 49,9 % Geely:lle. Vuonna 1989 Protonin valmistamia autoja alettiin viedä myös Isoon-Britanniaan, ja nykyään sitä viedään yli 50 maahan, esimerkiksi Turkkiin, Etelä-Afrikkaan, Australiaan sekä useisiin Aasian ja Lähi-idän maihin. Suomeen Protonia ei toistaiseksi olla tuotu. Protoneja valmistetaan Malesian lisäksi myös Indonesiassa ja Iranissa. Indonesiassa sitä on valmistettu vuodesta 2005 lähtien. Se aloitti myös Volkswagen Passatin valmistamisen vuonna 2005 ja Volkswagen Foxin valmistuksen vuonna 2006. Myyntimäärät vuonna 2004 olivat Malesiassa 155 420 kappaletta ja ulkomailla 16 000 kappaletta. Geely osti Protonilta Lotuksesta 51 % vuonna 2017. Loput 49 % Lotuksesta omistaa Etika Automotive, joka on malesialaisen virvoitusjuomavalmistaja Etika holdings:in kokonaan omistama tytäryhtiö. == Mallit == Yksi Protonin suurimmista omistajista on Mitsubishi, ja suurin osa Protonin malleista perustuukin Mitsubishin malleihin. Esimerkiksi Protonin ensimmäinen malli Saga perustuu Mitsubishi Lanceriin. Vasta vuonna 2001 esitelty malli Proton Waja on Protonin kokonaan itse suunnittelema. Senkin alusta ja moottori tosin ovat Mitsubishiltä. Proton Gen-2 on ensimmäinen kokonaan Malesiassa kehitetty malli. === Nykyiset mallit === * Proton Saga (1985-) * Proton Persona (2007-) * Proton Iriz (2014-) * Proton Ertiga (2016-) * Proton Exora (2009-) * Proton Perdana (1995-) * Proton X50 (2020–) * Proton X70 (2019–) === Entiset mallit === * Proton Arena (2002-2010) * Proton Gen-2 (2004-2012) * Proton Inspira (2010-2015) * Proton Juara (2001-2003) * Proton Prevé (2012-2020) * Proton Putra (1996-2001) * Proton Satria (1994-2005) * Proton Satria Neo (2006-2015) * Proton Savvy (2005-2011) * Proton Suprima S (2013-2019) * Proton Tiara (1996-2000) * Proton Waja (2000-2011) * Proton Wira (1993-2009) == Lähteet == == Aiheesta muualla == * Viralliset sivut * Luokka:Pörssiyhtiöt
Syvänoja (Pukkila)

Syvänoja on kylä Pukkilassa Itä-Uudellamaalla Askolan ja Pukkilan rajalla. Syvänojan läpi kulkee Porvoonjoki ja kylä on maatalousvaltainen. Syvänojan naapurikyliä Pukkilassa ovat Naarkoski, Torpinkylä ja Pukkilan kirkonkylä sekä Askolan puolella Korttia. ==Maatilat== Syvänojalla on ollut 1761 Suomen asutuksen yleisluettelon mukaan kestikievari ja talot Roippo, Hannula, Vähätalo, Penttilä sekä Pekkala. http://www.sukuhistoria.fi/wiki/index.php/Pukkila Kiinteistötunnus paikannimi karkea nykysijainti 405- Hannula Hannula-nimiset paikat ovat Torpissa ja Kanteleen Letkunkulmalla, eivät Syvänojalla 405-3-10 Penttilä Laurinahontie 3 405-73-5 Pekkala Syvänojantie 26 405-2-35 Roippo Syvänojantie 37 405-1-10 Vähätalo Syvänojantie 96 Neljä viidestä talosta, maatilasta, sijoittuu Syvänojan kummallekin puolelle Porvoonjokea ympäröiviä rinteitä. ==Syvänojan kosket== Syvänojalla on kaksi Mallusjärvestä Porvoonjoen varrella olevaa koskea, Syvänojan ylikoski ja Syvänojan alikoski. Molempien valuma-alue on 920 km2, järvisyys 2%. Syvänojan ylikoski otettiin voimalaitoskäyttöön 1873 ja siellä on ollut mylly ja saha. https://core.ac.uk/download/pdf/33724796.pdf == Lähteet == Luokka:Pukkilan kylät
Sukkularihmasto

Sukkularihmasto eli tumasukkula on kaksinapainen säiekimppu, joka havaitaan solunjakautumisen aikana. Sen tehtävä on ohjata kromosomien liikkeitä ja solunjakautumista. Solunjakautumisia ovat mitoosi eli tumanjakautuminen ja meioosi eli sukusolujen synty. Vaihetta, jolloin sukkularihmasto syntyy, kutsutaan diakineesiksi, joka on osa meioosin ensimmäistä vaihetta, joka on nimeltään profaasi 1. == Lähteet == Luokka:Solubiologia
Kauklainen

Kauklainen on Rauman kylä, joka sijaitsee keskustasta noin 20 kilometriä Lapin suuntaan. Valtatie 12:lta Kauklaisten kylä on alle 3 kilometrin päässä. Kylän toiminnan keskus on vuonna 2015 valmistunut kylätalo. Kauklaisten kyläyhdistys vuokraa myös Kainussaaren mökkiä ja saunaa. Savusauna on remontoitu käyttökuntoon kesäksi 2017. Luokka:Rauman kylät
Kodiksami

Kodiksami on Raumalla sijaitseva kylä, joka aikaisemmin kuului Lapin kuntaan. Lapin kirkonkylään on Kodiksamista matkaa noin kahdeksan kilometriä ja Euran Hinnerjoelle noin kuusi kilometriä. Kodiksamin kylä sijaitsee Lapinjoen itäpuolella keskellä laajoja peltoaukeita. Kylän eteläpuolella virtaa Isoniitunoja-niminen Lapijoen sivuhaara. Kodiksamin sekä viereisten Mäentaan, Kuolimaan ja Sukkalan kylien viljelyalueet ovat Rauman laajimmat. Kodiksami on osa Museoviraston valtakunnallisesti merkittäväksi rakennetuksi kulttuuriympäristöksi luokittelemaa Lapinjokilaakson kylä- ja viljelymaisemaa, joka ulottuu myös Euran puolelle. Kodiksamin kylätontti on sijainnut samalla paikalla varhaiskeskiajalta saakka. Asiakirjoissa kylä mainitaan ensimmäisen kerran vuonna 1503. 1800-luvulla asutus levisi myös kylätontin ympäristöön ja 1900-luvun alkupuolella Kodiksamiin syntyi teollisuutta, kuten pajoja ja kutomo. Merkittävintä säilynyttä rakennuskantaa edustavat Salomaan, Utulan, Nokan ja Saari-Uotilan tilojen rakennukset. Jugendtyylinen koulurakennus on vuodelta 1908. Se toimii nykyään paikallisen kyläyhdistyksen ylläpitämänä kylätalona. == Lähteet == Luokka:Rauman kylät Luokka:Valtakunnallisesti merkittävät rakennetut kulttuuriympäristöt Suomessa
Kuolimaa

Kuolimaa (vanh. Kuolima) on Raumalla sijaitseva kylä, joka aikaisemmin kuului Lapin kuntaan. Lapin kirkonkylään on Kuolimaalta matkaa noin yksitoista kilometriä ja Euran Hinnerjoelle noin neljä kilometriä. Lapinjoen varrella sijaitsevan Kuolimaan sekä läheisten Kodiksamin, Mäentaan ja Sukkalan kylien viljelyalueet ovat Rauman laajimmat. Kodiksami on osa Museoviraston valtakunnallisesti merkittäväksi rakennetuksi kulttuuriympäristöksi luokittelemaa Lapinjokilaakson kylä- ja viljelymaisemaa, joka ulottuu myös Euran puolelle. == Historiaa == Kuolimaan kylä on perustettu jo 1300–1400-luvulla. Keskiajalla se oli jakokunnan kantakylä, johon kuuluivat myös Sukkala, Kodiksami ja Mäentaka. Vanhin maininta Kuolimaasta on vuodelta 1503. Kylän nimi tulee ilmeisesti 1300- tai 1400-luvulla tapahtuneesta miestaposta. Kuolimaan historiallinen kylätontti on sijainnut nykyisten Uusikartanon ja Tasasen talojen kohdalla viimeistään 1540-luvulta. 1800-luvun kuluessa kantatalot siirtyivät kauemmas kylätontilta ja asutus levisi laajemmalle Lapinjokea seuraavan Rantatien varrelle. 1900-luvun vaihteessa kylätontin pohjoispuolella olevan Myllymäen rinteille muodostui tiheästi rakennettu mäkitupien ja torppien alue. Saman vuosisadan aikana Kuolimaalle muodostui myös toinen keskus Rantatien ja Korventien risteykseen, jossa toimi muun muassa kaksi kauppaa. Kylässä on toiminut myös vuonna 1930-luvulla perustettu Kuolimaan saha, joka paloi vuonna 1991. == Lähteet == Luokka:Rauman kylät Luokka:Valtakunnallisesti merkittävät rakennetut kulttuuriympäristöt Suomessa
Murtamo

thumb|right|250px|Murtamon kylää idästä kuvattuna. Murtamo (ruotsiksi Murdtama) on Rauman kaupungin alueella sijaitseva kylä, joka kuului Lapin kuntaan vuoteen 2009 asti. Tämä sijaitsee noin 11 kilometrin päässä kaupungin keskustasta ja se perustettiin 1300-1400-luvulla, vanhimpien säilyneiden mainintojen ollessa vuodelta 1482. Kylässä sijaitsevat esimerkiksi historiallisesti merkittävät Tuomolan kantatalo sekä Mikkilän kantatalon rakennusryhmä. Kylässä sijaitsee myös kaukalo, jonka käyttö on kuitenkin ollut valmistumisvuoden jälkeen hyvin pientä sekä ehtinyt rehevöityä. 1800-luvun alkupuolella kylä tunnettiin yleisesti venäläisten kulkukauppiaiden tukikohtana. ==Lähteet== Luokka:Rauman kylät Luokka:Lappi (Rauma)
Mäentaka

Mäentaka on ainakin kolmen kylän nimi: *Mäentaka, kylä Rauman Lapissa *Mäentaka, maarekisterikylä Huittisilla *Mäentaka, kylä Tarvasjoella
Fremantle Finland

Fremantle Finland Oy (entiseltä nimeltään Pearson Television, MTV-Viihde, Grundy Productions Oy ja FremantleMedia Finland) on brittiläiseen Fremantle- konserniin kuuluva suomalainen televisiotuotantoyhtiö. Yhtiön ensimmäinen elokuvatuotanto on Salatut elämät -sarjaan perustuva Nightmare – painajainen merellä. == Fremantle Finlandin tuottamat ohjelmat ja elokuvat == === TV- sarjoja === *Assari *Avsked – Jäähyväisiä *Arvostele mun illallinen Suomessa *BumtsiBum! *Diili *EVVK *Hjalliksen kanssa *Idols *Idols tekee hyvää *Ihmisarvon päivä *Kamrat *Kotikaupungin tähdet *Kuutamolla *KIDSing *Leijonan kita *Levyraati *Luukusta lukaali *Maajussille morsian *Masked Singer Suomi *Muodin huipulle *Pihlajakadun tuhmat tädit *Plan-jäägaala *Reikä seinässä *Reitti 44 *Salatut elämät *Sillä siisti *Sinä *Suomen Huippumalli haussa *Suuri seikkailu *Talent Suomi *Talo *Tartu mikkiin *Ummikot ulkomailla *Unelmakämppä *Valiojoukko *V.I.P. Seikkailu *X Factor === Elokuvia === *Nightmare – painajainen merellä *Nightmare 2 - painajainen jatkuu *Nuotin vierestä == Lähteet == == Aiheesta muualla == * FremantleMedia Finlandin verkkosivu Luokka:Suomalaiset televisiotuotantoyhtiöt
Rohdainen

Rohdainen voi tarkoittaa: *kylää Lapin kunnassa *kylää Pyhärannan kunnassa
Vilho Kekkonen

Vilho ”Ville” Kekkonen (21. helmikuuta 1909 Karttula – 20. lokakuuta 2014 Jyväskylä) oli suomalainen laulaja ja säveltäjä. Hän eli 105-vuotiaaksi, ja hän oli maailman vanhin esiintynyt tenori.Vilho Kekkonen. Suomen Beniamino Gigli -seuraVilho Kekkonen haudattiin Jyväskylässä. Keskisuomalainen 15.11.2014, viitattu 20.3.2018 == Ura == Kekkonen suoritti kanttori-urkurin tutkinnon vuonna 1941 ja valmistui musiikinopettajaseminaarista 1945. Hän täydensi opintojaan muun muassa Sveitsissä ja Itävallassa. Kekkonen piti ensikonserttinsa vuonna 1949 ja esiintyi myös Ruotsissa ja Saksassa sekä Pohjois-Amerikassa. Lauludiplomin hän suoritti vuonna 1950. Hän oli Suomen Kanttorikuoron perustajajäsen ja toimi laulunopettajana muun muassa Jyväskylän musiikkiopistossa ja konservatoriossa ja Keski-Suomen Konservatoriossa 1950–1963 ja 1972–1978. Kekkonen näytteli vanhoissa suomalaisissa elokuvissa ja toimi myös järjestäjänä. Hän sävelsi kuoro-, yksin- ja lastenlauluja sekä instrumentaalimusiikkia. Vilho Kekkosen muistolle on omistettu Jyväskylän vuosina 2002, 2005 ja 2009 järjestetty tenorikilpailu. == Palkinnot ja tunnustukset == * Director cantus (1953) * Suomen Kulttuurirahaston tunnustuspalkinto 1963) * Suomen Leijonan ritarikunnan ritarimerkki (1967) * Musiikkioppilaitosten liiton hopeinen ansiomerkki (1983) * Kanttoriurkuriyhdistyksen kunniajäsen (1987) * Naiskuoroliiton 20-vuotisansiomerkki (2000) == Lähteet == == Kirjallisuutta == * Luokka:Suomalaiset taidelaulajat Luokka:Suomalaiset tenorit Luokka:Suomalaiset säveltäjät Luokka:Yli satavuotiaiksi eläneet suomalaiset Luokka:Vuonna 1909 syntyneet Luokka:Vuonna 2014 kuolleet
Sinilurikki

Sinilurikki (Vini ultramarina) on polynesialainen kaijalaji. == Koko ja ulkonäkö == Sinilurikin pituus on noin 18 cm ja paino noin 35 g. Sen höyhenpuku on yläpuolelta ja päästä sininen, alapuolelta valkoinen tummansinisin kuvioin. Rinnassa on tummansininen vyö ja vaaleansinisessä pyrstössä on valkoinen kärki. Nokka on ruskea ja ylänokan tyvellä on oranssi reunus, iiris on kellanoranssi ja koivet oranssit. Sukupuolet ovat samanvärisiä. Nuoren linnun nokka on musta, iiris tummanruskea ja koivet oranssinruskeat. == Esiintyminen == Sinilurikki on Marquesassaarten kotoperäinen laji. Sitä tavataan todennäköisesti enää vain Ua Hukan saarella. Sitä on aiemmin esiintynyt myös Ua Poulla, Nuku Hivalla ja Fatu Hivalla. Sen kanta on taantunut pääasiassa mustarottien takia. Fossiililöytöjen perusteella sen elinympäristö on aikaisemmin ollut paljon laajempi. Lajin populaation koon arvioitiin olevan vuonna 2010 noin 2 000 yksilöä, mutta sitä pidetään liian suurena arviona. Pienen populaation ja elinympäristöjen nopean heikkenemisen takia lajia pidetään äärimmäisen uhanalaisena. == Elinympäristö == Sinilurikit asuvat vuoriston alarinteiden metsissä, ja sitä tavataan myös kookospalmumetsiköissä sekä banaani- ja mangoviljelmillä. Ne ovat meluisia ja huomiota herättäviä. == Lisääntyminen == Pesä sijaitsee puun kolossa tai onkalossa tai mädäntyneessä, yhä puuhun kiinnittyneenä olevassa kookospähkinässä. Pesintä tunnetaan vain vankeudessa eläneiden parien osalta. Naaras munii tavallisesti kaksi munaa. Muna on kooltaan 22,5 x 18,6 mm. Molemmat puolisot hautovat ja hoitavat poikasia. Pesäpoikasaika on noin kahdeksan viikkoa. == Ravinto == Sinilurikit syövät siitepölyä, mettä, kukkia, pehmeitä hedelmiä ja hyönteisiä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust Luokka:Polynesianlurikit Luokka:Uhanalaiset linnut Luokka:Äärimmäisen uhanalaiset lajit
Pioneer H

thumb|right|Pioneer H Yhdysvaltain Avaruustieteen museossa Pioneer H on laukaisematon Pioneer 10 ja 11 -luotaimien seuraaja. Aluksen valmistuttua sen lähetystä avaruuteen siirrettiin talouskriisin saapuessa Yhdysvaltoihin, ja lopulta sitä ei koskaan laukaistu. Tällä hetkellä alus on Kaliforniassa Yhdysvaltain Avaruustieteen museossa esillä. Luokka:Pioneer-ohjelma Luokka:Avaruusluotaimet
Kovakalvonalainen verenvuoto

Kovakalvonalainen verenvuoto eli subduraalihematooma on kallonsisäinen verenvuoto, jossa aivojen kovakalvon eli duran alle pääsee vuotamaan verta joko aivokudoksen tai aivojen verisuoniston vaurion seurauksena. Vuoto on yleensä peräisin laskimoista, ja se syntyy useimmiten muttei aina fyysisen päävamman eli intrakraniaalisen vaurion seurauksena. Subduraalihematooma diagnosoidaan pään kuvantamistutkimuksella, kuten tietokonetomografialla. Hoito on tavallisesti kirurginen, mutta pienet verenvuodot saattavat parantua itsestäänkin. Akuutti subduraalihematooma on yleensä aivovamman seurausta, kun taas krooninen subduraalihematooma voi tulla vanhuksille ja muille riskiryhmille pienenkin päävamman jälkeen. Vuodon oireita voivat olla päänsärky, tajunnantason vaihtelut, huimaus, sekavuus, pahoinvointi, tasapaino- ja kävelyvaikeus, dysfasia ja toispuolinen halvaantuminen. == Oireet == Subduraalihematooman oireet ilmenevät hitaammin kuin epiduraalihematoman, koska verenvuoto tapahtuu laskimoista eikä valtimoista. Laskimoiden verenpaine on siis alempi kuin valtimoiden. Subduraalihematooman oireet voivat ilmentyä minuuteissa tai jopa heti, mutta voivat käydä ilmi vasta esimerkiksi kahden viikon jälkeen. Kroonisen subduraalihematooman oireiden ilmaantuminen on usein viivästynyt yli kolme viikkoa tapaturman jälkeen. Mikäli verenvuoto on riittävän suuri aiheuttaakseen painetta aivoihin, niin potilas ilmentää viitteitä intrakranialisesta paineesta tai aivovammasta. Muita subduraalihematooman oireita voivat olla seuraavat: * tajuttomuus tai tajunnan vaihtelehtiminen * ärtyneisyys * epilepsiakohtaus * kipu * tunnottomuus * päänsärky (joko tasainen tai muuttuva) * huimaus * hämmennys * muistiongelmat * heikkous tai letargia * oksentelu * ruokahalun puute * persoonallisuusmuutokset * kyvyttömyys puhua tai sammallus * ataksia * vaikeuksia kävelyssä * lihaskontrollin menetys * epätyypillinen hengitystaajuus * tinnitus tai kuulonmenetys * epäselvä näkö * poikkeava katse tai epätyypilliset silmänliikkeet == Lähteet == Luokka:Traumat Luokka:Neurologiset sairaudet
Raimo Lehti

Raimo Lehti (4. lokakuuta 1931 Viipuri – 30. lokakuuta 2008 Helsinki) oli Teknillisen korkeakoulun matematiikan professori vuosina 1967–1989. Matematiikan lisäksi hän oli perehtynyt myös tähtitieteeseen. Hän oli erityisesti perehtynyt taivaanmekaniikkaan ja matematiikan ja tähtitieteen historiaan. Suomen oppihistoriallinen seura kutsui Lehden kunniajäsenekseen vuonna 1991 ja Tähtitieteellinen yhdistys Ursa vuonna 1996 Raimo Lehti kirjoitti ylioppilaaksi 1952 Helsingin suomalaisesta yksityislyseosta, valmistui filosofian lisensiaatiksi Helsingin yliopistosta 1957 ja väitteli tohtoriksi seuraavana vuonna Gustaf Järnefeltin oppilaana tensorilaskentaa ja projektiivista geometriaa käsittelevällä tutkimuksella. Lehti toimi eri tehtävissä Helsingin yliopiston tähtitieteellisessä observatoriossa 1955–1964. Vuonna 1964 hänet nimitettiin Teknillisen korkeakoulun matematiikan apulaisprofessoriksi ja vuonna 1967 varsinaiseksi professoriksi. Helsingin yliopiston matematiikan dosentin nimityksen Lehti oli saanut jo 1961. Suomalaisen Tiedeakatemian jäsen Lehti oli vuodesta 1983. Raimo Lehti oli Professoriliiton puheenjohtaja 1973–1978 ja International Association of University Professors and Lecturers -järjestön puheenjohtaja 1980–1984. Lehti oli myös Ursan puheenjohtaja 1990–1993. Lehti oli erityisesti tunnettu lukuisista radioesitelmistään ja monista tietokirjoista, joista hän sai muun muassa valtion tiedonjulkistamispalkinnon 1999, Vuoden tiedekirja -palkinnon 1999 ja Lauri Jäntin palkinnon kunniamaininnan 2000. Raimo Lehti oli Suomen fyysikkoseuran, Suomen matemaattisen yhdistyksen ja Fysikersamfundet i Finlandin julkaiseman Arkhimedes-aikakauslehden päätoimittaja 1973–1987. == Teoksia == * (Tieto-Finlandia-palkintoehdokas) * * (tiedonjulkistamisen valtionpalkinto 1999) * * * === Toimittajana === * == Lähteet == == Aiheesta muualla == * Tieteellisen edistyksen vuosisadat. Ylen Elävä arkisto. Luokka:Teknillisen korkeakoulun professorit Luokka:Suomalaiset tähtitieteilijät Luokka:Suomalaiset tietokirjailijat Luokka:Vuonna 1931 syntyneet Luokka:Vuonna 2008 kuolleet Luokka:Suomalaiset professorit
Petra Vogt

Petra Kandarr (o.s. Vogt, 20. elokuuta 1950 – 12. maaliskuuta 2017 Karlsruhe) oli itäsaksalainen pikajuoksija. Hän voitti kolme kultamitalia Ateenan EM- kilpailuissa 1969. Petra Vogt oli 19-vuotiaana vuoden 1969 EM-kilpailujen menestyksekkäin yleisurheilija. Hän voitti kultaa 100 metrillä ajalla 11,6 s, 200 metrillä ajalla 23,2 s sekä 4 × 100 metrin viestissä viimeisen osuuden juoksijana ajalla 43,6 s. Helsingin EM-kilpailuissa 1971 hän sijoittui 100 metrillä seitsemänneksi ajalla 11,7 s ja juoksi kolmannen osuuden viestissä, jossa Itä-Saksa saavutti hopeaa ajalla 43,6 s. Avioitumisensa jälkeen Petra Kandarr saavutti vielä hopeaa 60 metrillä Rotterdamissa sisäratojen EM- kilpailuissa 1973 ajalla 7,29 s ja sijoittui 200 metrillä Roomassa ulkoratojen EM-kilpailuissa 1974 kahdeksanneksi ajalla 23,99 s. ==Lähteet== * * ===Viitteet=== Luokka:Itäsaksalaiset pikajuoksijat Luokka:Vuonna 1950 syntyneet Luokka:Vuonna 2017 kuolleet
Northern Pacific Railway

Northern Pacific Railway oli rautatieyhtiö, joka toimi Yhdysvaltojen pohjois- ja keskiosissa. Se perustettiin vuonna 1864, ja päärata avattiin vuonna 1883.Northern Pacific Railway Historical Association Yhtiö lakkasi olemasta vuonna 1970, kun se yhdistettiin Burlington Northern Railroad -yhtiöön. Se tarjosi junayhteyksiä useissa Yhdysvaltojen osavaltioissa: Idaho, Minnesota, Montana, Pohjois-Dakota, Oregon, Washington ja Wisconsin. Näiden lisäksi sillä oli ratayhteyksiä Kanadan puolelle. Yhtiön pääkonttori oli Minnesotan osavaltiossa; ensin Brainerdissa, vuodesta 1873 alkaen Saint Paulissa.Brainerd owes its existence to Northern Pacific Railroad Brainerd History == Lähteet == == Aiheesta muualla == *The Northern Pacific Railway Museum Luokka:Yhdysvaltalaiset rautatieyhtiöt
Alfred Sosgórnik

Alfred Sosgórnik (16. elokuuta 1933 – 8. helmikuuta 2013) oli puolalainen kuulantyöntäjä. Sosgórnik sijoittui kuulantyönnössä kahdeksanneksi Tukholman EM-kilpailuissa 1958 tuloksella 16,65 m. Rooman 1960 olympialaisissa hän sijoittui kuudenneksi tuloksella 17,57 m. Uransa ainoan arvokisamitalin hän sai Belgradin EM-kilpailuissa 1962 työntämällä pronssille oikeuttavan tuloksen 18,26 m. Budapestin EM-kilpailuissa 1966 hän vielä sijoittui neljänneksi tuloksella 18,38 m häviten maanmiehelleen Władysław Komarille 30 senttimetriä. Sosgórnik voitti Puolan-mestaruuskilpailuissa kuusi mestaruutta, kolme hopeaa ja kaksi pronssia. Hän paransi Puolan ennätystä 17 kertaa ja oli ensimmäinen puolalainen joka työnsi kuulaa yli 17, 18 ja 19 metriä. ==Lähteet== * * ===Viitteet=== Luokka:Puolalaiset kuulantyöntäjät Luokka:Vuonna 1933 syntyneet Luokka:Vuonna 2013 kuolleet
Markku Mantila

Markku Juhani Mantila (s. 7. marraskuuta 1964 Kuopio) on Ilkka-Pohjalaisen päätoimittaja. Peräseinäjoella lapsuutensa elänyt Mantila tuli ylioppilaaksi 1983. Hän opiskeli Turun yliopistossa 1986–1991 ja valmistui valtiotieteiden maisteriksi pääaineenaan valtio-oppi ja sivuaineena poliittinen historia. Hän suoritti M.Sc.-tutkinnon London School of Economicsissa 1993. Hän oli toimittaja Ilkassa 1985–1988 ja Turun Sanomissa 1988–1994, josta ajasta neljä viimeistä vuotta taloustoimittajana. Mantila osallistui ulkoministeriön kansainvälisten asioiden valmennuskurssille 1994 ja työskenteli ulkoministeriössä 1995–2002. Ensin toisena lähetystösihteerinä Suomen Korean- suurlähetystössä ja sen jälkeen ensimmäisenä lähetystösihteerinä Suomen Espanjan-suurlähetystössä. Mantila toimi päätoimittajana Pohjalaisessa 2002–2009 ja Kalevassa 2009–2014. Hän oli valtioneuvoston viestintäjohtaja 2014–2017Päivi Anttikoskesta valtioneuvoston viestintäjohtaja. Yle, 9.12.2017., josta tehtävästä siirtyi perustamaansa yritykseen vuokraviestintäjohtajaksi.Markku Mantilasta Coronarian vies­tin­tä­joh­ta­ja Kaleva, 16.10.2017. Mantila oli NATOn strategisen viestinnän osaamiskeskuksen yksikön päällikkö 2018–2020Kalevan ex-päätoimittaja Mantila siirtyy Naton vies­tin­tä­kes­kuk­seen Riikaan (Viitattu 28.4.2017) ja siirtyi sen jälkeen tammikuussa 2020 uuden Ilkka-Pohjalainen-lehden ensimmäiseksi päätoimittajaksi. == Teokset == Mantila on kirjoittanut Peräseinäjoen kunnan elämästä kertovan romaanisarjan. * * == Lähteet == == Aiheesta muualla == * Lappalainen, Ilkka: Hyvän tuulen lähettiläs Viikko-Kaleva. 28.2.2009. Luokka:Suomalaiset päätoimittajat Luokka:Suomalaiset virkamiehet Luokka: Suomalaiset yrittäjät Luokka:Vuonna 1964 syntyneet Luokka:Elävät henkilöt
Vuoriorneerot

Vuoriorneerot (Anabacerthia) on orneerojen heimoon kuuluva lintusuku. Sukuun kuuluu 5 lajia. == Lajit == * Okraorneero (Anabacerthia lichtensteini) * Punapyrstöorneero (Anabacerthia ruficaudata) * Suomukurkkuorneero (Anabacerthia variegaticeps) * Valkotäpläorneero (Anabacerthia amaurotis) * Vuoriorneero (Anabacerthia striaticollis) ==Lähteet== == Aiheesta muualla == *ITIS: Anabacerthia *
Eugeniusz Kwiatkowski

Eugeniusz Kwiatkowski (22. marraskuuta 1932 – 9. helmikuuta 1985) oli puolalainen kuulantyöntäjä. Kwiatkowski sijoittui Tukholman EM-kilpailuissa 1958 kuulantyönnössä sijalle 11 tuloksella 16,33 m. Belgradin EM-kilpailuissa 1962 hän sijoittui 13:nneksi tuloksella 17,05 m. ==Lähteet== * Luokka:Puolalaiset kuulantyöntäjät Luokka:Vuonna 1932 syntyneet Luokka:Vuonna 1985 kuolleet
Velvetcut

Velvetcut on vuosituhannen vaihteessa perustettu suomalainen rockyhtye. Velvetcutin ensimmäiset demot tehtiin vaihtelevalla kokoonpanolla nimellä Trey 13, jolloin yhtye toimi lähinnä laulajakitaristi Tomin sooloprojektina. Demojen herätettyä levy-yhtiöiden kiinnostuksen, vakiintui yhtyeen nimeksi Velvetcut. Vuonna 2001 yhtye solmi levytyssopimuksen Megamanian, yhden Suomen vanhimman ja arvostetuimman itsenäisen levy-yhtiön kanssa. Loppuvuonna 2001 Velvetcut julkaisi ensimmäisen kolmen kappaleen maxi-singlen, Everyone to Please, jonka tuotannosta vastasi Hiili Hiilesmaa. Samaan aikaan yhtyeelle oli muodostunut ensimmäinen pysyvämpi kokoonpano. Rumpuihin ja kitaraan oli värvätty Tomin vanhat ystävät Andy ja Topi. Miehistöä täydennettiin suomalaisesta metalliyhtye Sarasta kitaristi Joalla sekä basisti Kissellä. Vuonna 2003 Velvetcut edusti kotikaupunkiaan Seinäjokea Popcity-projektissa, jonka seurauksena nauhoitettiin single "MMII". Saran menestyksen myötä Velvetcut joutui hetkeksi vaihtamaan miehistöään, kunnes vuonna 2004 yhtye löysi nykyisen muotonsa Samin liittyessä basistiksi. Vuosina 2004–2005 Velvetcut nauhoitti debyyttialbumiaan basisti Samin sekä Rust-yhtyeestä tutun Mikko Herrasen kanssa. Tämä kertaalleen uudelleen nauhoitettu sekä useiden epäonnisten tapahtumien läpi puskettu albumi sai nimen Thirteen. Levyn julkaisi lopulta Firebox Records valmistumisen jälkeisenä vuonna 2006. Levy huomioitiin muun muassa Englannin Metal Hammerissa kun Velvetcut valittiin kuukauden tulokkaaksi. Levyn tiimoilta yhtye keikkaili muun muassa Provinssirockissa. Thirteen-albumia seurasi SaraLee ja Gotham O.D -yhtyeiden kanssa tehty yhteinen S/G/V-EP sekä kiertue. Progressiivisempaa ja maanläheisempää otetta Velvetcut esitteli vuoden 2009 alussa julkaistulla albumilla Hussshhh (The Sound of Sorrow and Silence), jolla yhtye halusi uusiutua musiikillisesti. Albumin oli nauhoittanut ja tuottanut bändin basisti Sami. Vuoden 2012 alussa seuraa jälleen uusiutumista juurille paluun myötä Velvetcutin julkaistessa kolmannen albuminsa. Tämä albumi, Electric Tree, oli Tomin käsialaa niin kappaleiden esittämisen kuin tuotannon puolesta. Albumi poikkeaa myös soundiltaan aiemmista Velvetcut-levyistä ollen selvästi aiempaa elektronisempi kokonaisuus. == Jäsenet == * Tomi – laulu, kitara, ohjelmointi * Topi – kitara * Sami – basso * Andy – rummut == Diskografia == ;Studioalbumit * * * EP:t * ;Singlet * ;Split-albumit * ==Aiheesta muualla== * Yhtyeen viralliset kotisivut * Facebook-sivu * Luokka:Suomalaiset rockyhtyeet
Ristiriita

Ristiriita voi tarkoittaa: * loogista ristiriitaa eli antinomiaa * dialektista eturistiriitaa * konfliktia * kognitiivista dissonanssia, esim. järjen ja tunteen ristiriitaa * Assimilaation mahdollisesti synnyttämiä ristiriitaisia konteksteja, jotka kuitenkaan ei häiritse yksilöä koska vain yksi on kerrallaan käytössä.
Gotham O.D

Gotham O.D on vuonna 2003 perustettu, pieksämäkeläinen metallia esittävä yhtye. Sen musiikkia luokiteltiin alussa goottimetalliksi tai -rockiksi, mutta on sittemmin laaja-alaistunut ja kehittynyt enemmän vaihtoehtoisen raskaan rockin suuntaan. Yhtye on tehnyt useita julkaisuja ja kiertänyt Suomen lisäksi muun muassa Baltiassa, Keski-Euroopassa ja Aasiassa. Gotham O.D on tällä hetkellä tauolla vaikka yhtyeellä oli tekeillä kolmas levy. Ennen taukoa yhtye kuitenkin julkaisi omakustanteena pari singleä. Ilkka Moilanen ja yhtyeen entinen kitaristi vaikuttavat nykyään Old Man's Tale -folkrockyhtyeessä. ==Jäsenet== * Ilkka Moilanen – laulu * Juuso Jalasmäki – kitara * Jesse Muranen – basso * Jone Matilainen – rummut * Mikko Riipinen – koskettimet === Entiset jäsenet === * Kimmo Hänninen – koskettimet * Janne Hyvönen – kitara * Ilkka Sormunen –kitara * Tomi Saharinen – basso * Ilkka Tarvainen – basso ==Diskografia== Studioalbumit * * EP:t * * * Singlet * * * Sky On My Mind (2015) * Deliverance (2016) Kokoelma-albumit * * * Split-albumit * Musiikkivideot * * * == Lähteet == == Aiheesta muualla == * www.gothamod.com * www.facebook.com/gothamod Luokka:Suomalaiset metalliyhtyeet Luokka:Suomalaiset goottimetallin yhtyeet
Hreinn Halldórsson

Hreinn Halldórsson (s. 3. maaliskuuta 1949Hreinn Halldórsson Bio, Stats, and Results Olympics at Sports-Reference.com ) on islantilainen kuulantyöntäjä. Hreinn voitti sisäratojen EM-kilpailuissa San Sebastiánissa 1977 kuulantyönnössä kultaa tuloksella 20,59 m. Ulkoratojen EM-kilpailuissa 1978 Prahassa hän sijoittui seitsemänneksi tuloksella 19,34 m. Moskovan 1980 olympialaisissa hän sijoittui kymmenenneksi tuloksella 19,55 m. == Lähteet == * * * === Viitteet === Luokka:Islantilaiset kuulantyöntäjät Luokka:Vuonna 1949 syntyneet Luokka:Elävät henkilöt
Henrik Kalocsai

Henrik Kalocsai (28. marraskuuta 1940 Budapest – 22. toukokuuta 2012) oli unkarilainen kolmiloikkaaja ja pituushyppääjä. Kalocsai sijoittui Belgradin EM-kilpailuissa 1962 pituushypyssä kuudenneksi tuloksella 766 cm. Uransa merkittävimpään saavutukseen hän ylsi Budapestin EM-kilpailuissa 1966 nappaamalla kolmiloikassa pronssia tuloksella 16,59 m. Sisäratojen EM- kilpailuissa 1967 Prahassa hän saavutti kolmiloikassa hopeaa tuloksella 16,45 m. Ulkoratojen EM-kilpailuissa 1969 Ateenassa hän sijoittui kolmiloikassa kymmenenneksi tuloksella 15,79 m. Kesäolympialaisiin Kalocsai osallistui kahdesti: Tokiossa 1964 hän oli pituushypyssä 19:s ja kolmiloikassa 28:s karsiutuen kummassakin lajissa loppukilpailusta, ja Méxicossa 1968 hän sijoittui kolmiloikassa kymmenenneksi. Pituushypyssä Kalocsain ennätys oli 786 senttimetriä vuodelta 1970 ja kolmiloikassa 16,73 metriä vuodelta 1967.Olympedia Kalocsai kuoli 22. toukokuuta 2012. Hän oli kuollessaan 71-vuotias.http://www.masz.hu/index.php?option=com_content&view;=article&id;=3033:elhunyt- kalocsai-henrik&catid;=25:the- project&Itemid;=55http://www.masz.hu/images/stories/pdf- anyagok/2012/vegyes/kalocsai%20henrik.pdf == Lähteet == * * * * === Viitteet === Luokka:Unkarilaiset kolmiloikkaajat Luokka:Unkarilaiset pituushyppääjät Luokka:Vuonna 1940 syntyneet Luokka:Vuonna 2012 kuolleet
Zoltán Cziffra

Zoltán Cziffra (s. 10. marraskuuta 1942 Keszthely)Zoltán Cziffra Sports Reference LLC. Viitattu 29.6.2015. on unkarilainen kolmiloikkaaja. Cziffra sijoittui Budapestin EM-kilpailuissa 1966 kolmiloikassa 14:nneksi tuloksella 15,73 m. Hänen uransa paras vuosi oli 1969, jolloin hän saavutti sisäratojen EM-kilpailuissa hopeaa tuloksella 16,46 m sekä ulkoratojen EM-kilpailuissa niin ikään hopeaa tuloksella 16,85 m. ==Lähteet== * * ===Viitteet=== Luokka:Unkarilaiset kolmiloikkaajat Luokka:Vuonna 1942 syntyneet Luokka:Elävät henkilöt
Jääkiekkolehti

Jääkiekkolehti oli suomalainen jääkiekkoon erikoistunut aikakauslehti. Lehti painettiin PunaMustan painossa Tampereella. Lehti keskittyi pääosin SM- liigaan, mutta siinä käsiteltiin myös NHL- ja KHL-liigoja sekä maajoukkuejääkiekkoa. Jääkiekkolehti oli perustettu vuonna 1993, ja sen viimeinen numero ilmestyi 9. joulukuuta 2021. Lehteä painettiin yhteensä 284 numeroa. Lehdellä oli parhaimmillaan noin 200 000 lukijaa, ja sen levikki oli suurimmillaan noin 75 000 kappaletta. Vuoden 2016 tilastojen mukaan levikki oli enää vain 7 125\. Jääkiekkolehti lopetettiin vuonna 2021, kun sen lukijamäärät olivat pienentyneet tasaisesti jo kauan ja samaan aikaan paino- ja postikulut nousseet. == Lähteet == Luokka:Suomalaiset urheilulehdet Luokka:Suomen jääkiekko
Juha Kostamovaara

Juha Kostamovaara (s. 30. joulukuuta 1955 Tervola) on suomalainen akatemiaprofessori. Hän väitteli tekniikan tohtoriksi vuonna 1987 Oulun yliopistosta ja vuonna 1995 hänet nimitettiin Oulun yliopiston elektroniikan professoriksi. Kostamovaara on toiminut Suomen Akatemian akatemiaprofessorina kausina 1. elokuuta 2006 – 31. heinäkuuta 2011 ja 1. kesäkuuta 2012 - 31. toukokuuta 2017. Tutkimustyönsä osana hän kehittää piirejä ja komponentteja tarkkaan, monikanavaiseen aikavälimittaus­tekniikkaan sekä nopeiden optisten ja elektronisten transienttien generointiin ja ilmaisuun. Näitä sovelletaan laseretäisyysmittaukseen ja Raman-spektroskopiaan osana tutkimustyötä, mutta komponenttien käyttöalue on merkittävästi esimerkkisovelluksia laaja- alaisempi. Kostamovaara toimii myös kansallisessa Maanmittauslaitoksen Juha Hyypän johtamassa laserkeilauksen huippuyksikössä. Kostamovaaralla on yli 350 julkaisua tieteellisissä lehdissä ja konferensseissa, samoin kuin 16 patenttia. ==Lähteet== == Aiheesta muualla == * High-speed pulse electronics (J. Kostamovaara) (oulu.fi) * Laserkeilauksen huippuyksikkö (laserscanning.fi) Luokka:Suomalaiset insinöörit Luokka:Akatemiaprofessorit Luokka:Oulun yliopiston professorit Luokka:Suomalaiset professorit Luokka:Vuonna 1955 syntyneet Luokka:Elävät henkilöt
JCAD

JCAD on oululaisen Quanttos Oy:n tavaramerkki. BusinessOulu, 2021 Quanttos Oy:llä on toimipisteet Oulussa Limingantullissa ja Espoon Keilarannassa. JCAD:n tarjoamat ohjelmat ovat sähköisen määrä- ja kustannuslaskennan ohjelmat rakennus-, LVI- ja sähköalalle. Edellä mainitun lisäksi yhtiö tarjoaa ohjelmia sähkösuunnitteluun. JCAD, 2021 == Ohjelmat == JCAD MÄÄRÄT -ohjelma soveltuu rakennusalan eri toimijoille: toimitilojen ja talonrakennukseen, purku- ja perustusurakoitsijoille, maa- ja viherrakennukseen sekä katto- ja pintaurakoitsijoille. JCAD-kustannuslaskenta on ohjelma, joka toimii JCAD- Määrät ohjelman yhteydessä. Kustannuslaskennan ohjelman avulla voidaan automaattisesti määrittää rakennusosien ja -suoritteiden kustannukset. JCAD LVI-MÄÄRÄT -ohjelma on suunniteltu LVI-alan määrälaskentaan. Laskentakuvina ohjelmaa käytettäessä voidaan käyttää pdf-, dwg- ja rasterikuvia. Tietomallin hyödyntäminen LVI-projektinhoidossa, Juutinen, 2018 JCAD SÄHKÖMÄÄRÄT on ohjelma, joka on kehitetty määrälaskentaan koskien sähköurakointia. Kuten muutkin ohjelmat, se tukee dwg-, pdf- ja rasterimuotoja. Ohjelma hyödyntää Sähköteknisen Kaupan Liiton tarvikerekisteriä ja Sähkö- ja teleurakoitsijaliiton laskentapaketteja. Sähköurakan laskeminen uudiskohteeseen määrälaskentaohjelmaa hyödyntäen, Holmqvist, 2018 ==Lähteet== ==Aiheesta muualla== * JCAD-ohjelmistoista niiden markkinoijan Quanttos Oy:n sivuilla Luokka:Ohjelmistot Luokka:Windows-ohjelmat
Guéret

Guéret on kaupunki Keski-Ranskassa. Se on Creusen departementin prefektuuri, eli pääkaupunki, Uuden-Akvitanian alueella (région). Guéret on suurin kaupunki Creusessa, ja neljänneksi suurin Limousinin alueella. == Lähteet == == Aiheesta muualla == Luokka:Ranskan kaupungit Luokka:Creusen kunnat
Varsovan yliopisto

Varsovan yliopisto () on Puolan suurin yliopisto. Se perustettiin Puolan jakojen ja Napoleonin sotien jälkeen vuonna 1816, kun Kongressi-Puola oli jäänyt ilman omaa yliopistoa – Vilnan yliopisto oli Venäjän ja Krakovan yliopisto Itävallan alueilla. Yliopistossa on opiskellut muun muassa Nobelin taloustieteen palkinnon saanut Leonid Hurwicz, historioitsija Jan T. Gross ja Israelin ensimmäinen pääministeri David Ben-Gurion. Myös säveltäjä Frédéric Chopin opiskeli yliopiston alaisessa Varsovan konservatoriossa. Oppilaitoksen tieteellisiä saavutuksia korostava kiinalainen ARWU-yliopistoranking arvioi yliopiston maailman huippuyliopistojen listallaan 2021 sijaluokkaan 401-500. Myös Jagellon yliopisto sijottui samaan tasoluokkaan; nämä kaksi olivat Puolan korkeatasoisimmat yliopistot ARWU:n kriteerien mukaan. Tiedosto:Bramauw.jpg|Yliopiston pääportti Krakowskie Przedmieście -kadulla. Tiedosto:6 Warszawa 411.jpg|Vuonna 1999 valmistunut yliopiston kirjaston uudisrakennus. Tiedosto:Warszawaio6.jpg|Kazimierzin palatsi, jossa sijaitsee nykyään yliopiston rehtorinkanslia. ==Lähteet== == Aiheesta muualla == Luokka:Puolan yliopistot ja korkeakoulut Luokka:Varsova
Borodino

thumb|right|230px|Eräs Borodinon muistomerkeistä thumb|right|230px|Toinen monista Borodinon muistomerkeistä Borodino () on kylä Venäjän Moskovan alueen Možaiskin piirissä, noin 120 kilometriä Moskovasta länteen. Lähin kaupunki on Možaisk, joka sijaitsee 12 kilometriä Borodinosta itään. Borodino sijaitsee 8 kilometriä valtatien M1 (osa eurooppatietä ) pohjoispuolella. Moskovasta länteen kohti Smolenskia vievä päärautatie kulkee tämän valtatien ja Borodinon kylän pohjoisemman osan puolivälissä; toinen osa Borodinon kylää sijaitsee Borodinon rautatieaseman läheisyydessä. Borodino on kuuluisa sen alueella käydystä Borodinon taistelusta 1812, jossa ottivat yhteen Napoleonin johtamat ranskalaiset ja Mihail Kutuzovin venäläiset. Taistelu merkitsi käännekohtaa Napoleonin sotaretkellä Venäjälle. Borodino päättyi ranskalaisten taktiseen voittoon, mutta suurten tappioiden ja Venäjän harjoittaman poltetun maan taktiikan aiheuttaman ruokapulan vuoksi ranskalaisten täytyi aloittaa vetäytyminen. Taistelualueelle on perustettu sotahistoriallinen museo, muistomerkki ja alueesta on tehty suojelukohde. Toisen maailmansodan aikana Borodinossa taisteltiin uudelleen. Kun natsi-Saksa hyökkäsi Neuvostoliittoon kesällä 1941, Adolf Hitlerin aikomuksena oli vallata Moskova ennen talven tuloa. Lokakuuhun mennessä saksalaiset olivat edenneet Borodinoon asti ja alueella käytiin raskaita taisteluja osana saksalaisten häviöön päättynyttä Moskovan taistelua. Venäjällä tunnetun Borodinon leivän on sanottu olevan kotoisin Borodinossa sijaitsevasta nunnaluostarista. ==Lähteet== ==Aiheesta muualla== Luokka:Moskovan alueen kylät ja taajamat
Allgemeine SS

Allgemeine SS () oli natsi-Saksan Schutzstaffelin (SS) suurin haara jäsenmäärässä mitattuna. Allgemeine SS perustettiin syksyllä 1934 yhteisjärjestöksi niille jäsenille, jotka eivät kuuluneet SS:n sotilasmuodostelmaan Waffen-SS:ään. Allgemeine SS:n perustaminen oli osa SS:n johtajan Heinrich Himmlerin vuonna 1934 toteuttamaa uudelleenorganisointia, jossa SS jaettiin kolmeen haaraan: # Allgemeine SS (Yleis-SS) # SS- Verfügungstruppe (SS-taistelutukijoukot, josta tuli myöhemmin SS:n aseellinen haara Waffen-SS) # SS-Totenkopfverbände (SS-pääkallojoukko-osastot, keskitysleirien vartijat) Allgemeine SS:ään kuuluivat muun muassa hallinnon jäsenet, virkamiehet ja tutkijat sekä osa-aikaisesti SS:lle työtä tehneet ja kunniajäsenet. Korkea-arvoisin kunniajäsen oli Franz Xaver Schwarz, joka oli kansallissosialistisen puolueen ja valtion varainhoitaja. Schwarzille myönnettiin kenraalieverstiä vastannut arvo SS-Obergruppenführer. Laajimmillaan Allgemeine SS:sä olivat mukana myös SS:n poliisitehtävissä olleet. Toisen maailmansodan loppuun mennessä Allgemeinen rooli heikkeni ja tappioiden kasvaessa jäseniä siirrettiin sotilastehtäviin sekä Wehrmachtiin että Waffen-SS:ään. Luokka:SS
Reinhold Hanisch

Reinhold Hanisch (27. tammikuuta 1884 Gablonz (), Böömi, Itävalta-Unkari – 2. helmikuuta 1937 (?) Wien, Itävalta; kuolinpäivästä ei varmaa tietoa) oli itävaltalainen sekatyöläinen ja pikkurikollinen, joka tunnetaan parhaiten Adolf Hitlerin ystävänä ja yhteistyökumppanina tämän nuoruusvuosilta Wienissä. Käytyään koulunsa kotikaupungissaan Hanisch teki satunnaisia töitä ja toimi muun muassa kotipalvelijana Berliinissä, jossa hän sai kaksi lyhyttä vankilatuomiota varkauksista. Wieniin hän saapui syksyllä 1909. Saman vuoden joulukuussa Hanisch tutustui tuolloin 20-vuotiaaseen Hitleriin. == Hanisch ja Hitler == Alkuvuonna 1910 molemmat asuivat miesten asuntolassa Meldemann- kadulla. Pian miehet tekivät yhteistyötä elannokseen; Hitler maalasi postikortteja, akvarelleja ja pieniä tauluja, joita Hanisch myi. Tulot he jakoivat tasapuolisesti keskenään. Myöhemmin kumppaneille tuli kuitenkin kiistaa. Hitler syytti Hanischia huiputtamisesta, hänen väittämänsä mukaan Hanisch oli pitänyt eräästä Hitlerin maalaamasta taulusta saamansa rahat kokonaan itsellään. Hanisch, joka oli myös aloittanut maalaamisen, väitti sitä omaksi teoksekseen. Yhteistyö loppui, ja Hitler hankki tilalle toisen kumppanin, Siegfried Löffnerin. Elokuussa 1910 Hanisch pidätettiin väärällä nimellä esiintymisestä, ja hän joutui viikoksi vankilaan. Pidätys tehtiin Siegfried Löffnerin ilmiannosta. Kaksi vuotta myöhemmin Hitler vuorostaan joutui tekemisiin poliisin kanssa. Nimettömän ilmiantajan mukaan Hitler oli käyttänyt oikeudetta titteliä ”akateeminen taiteilija”. Hitleriä kiellettiin käyttämästä titteliä. Tutkimuksen mukaan samassa asuntolassa asuva taiteilija Karl Leidenroth oli todennäköisesti tehnyt ilmiannon. Leidenroth oli taas Hanischin ystävä. == Myöhempi elämä == Hanisch palasi Gablonziin elokuussa 1912. Hän osallistui ensimmäiseen maailmansotaan 1914–1917. Heinäkuussa 1918 hän palasi Wieniin ja meni naimisiin Franziska Bizurekin kanssa. Hanisch ei onnistunut pysymään erossa vaikeuksista, sillä hän sai kolmen kuukauden vankilatuomion 1923. Hanisch ja Franziska erosivat 1928, ja kaksi vuotta myöhemmin Hanisch jatkoi maalaamista. Hän myi vesivärimaalauksia, joiden hän väitti olevan Hitlerin tekemiä tämän Wienin vuosina. Saksan kansallissosialistisen työväenpuolueen suosion johdosta Hitlerin vanhojen maalausten arvo oli noussut huimasti. Hanisch teki muitakin väärennöksiä, joista jäi välillä kiinni ja sai lyhyitä tuomioita. Hanisch antoi haastatteluja Hitlerin nuoruusvuosista muun muassa natseja vastustaneelle Konrad Heidenille, joka kirjoitti ensimmäistä vakavasti otettavaa Hitler- elämäkertaa. Hanischin todistuksen mukaan Hitler sai noina aikoina usein apua juutalaisilta tutuiltaan ja taulukauppiailta. Hanischin kuoleman ajankohdasta ja tavasta on kiistelty. Joidenkin lähteiden mukaan Hanisch olisi pidätetty ja murhattu Anschlussin jälkeen tai hänet olisi lähetetty keskitysleiriin, jossa hän olisi kuollut. Toisten lähteiden mukaan Hanisch olisi jo kuollut vuonna 1938 keuhkokuumeeseen. Luokka:Adolf Hitler Luokka:Taideväärentäjät Luokka:Itävaltalaiset henkilöt Luokka:Vuonna 1884 syntyneet Luokka:Vuonna 1937 kuolleet
Longwood

Longwood voi tarkoittaa ainakin seuraavia asioita: ==Yhdysvalloissa== * Longwood, Florida * Longwood, Wisconsin * Longwood Gardens, suuri kasvipuutarha Kennett Squaressa, Pennsylvaniassa * Longwood, kartano, joka tunnetaan myös nimellä Nutt's Folly, Yhdysvaltain historiallisia maamerkkejä * Longwoodin yliopisto, Farmville, Virginia ==Yhdistyneessä kuningaskunnassa== * Longwood, West Yorkshire, Englanti * Longwood, Saint Helenan saaren hallintopiiri ==Muualla== * Longwood, Intia * Longwood, Australia
Vaimossalmen kanava

Vaimossalmen kanava sijaitsee Kangasniemen kirkonkylän ja Puulaveden välisellä väylällä. Kanavassa ei ole sulkuja ja sen pituus on 100 metriä. Suurin sallittu alusten leveys on 7,1 metriä, syväys 1,5 metriä ja mastonkorkeus 4,5 metriä. Vaimossalmen kanava rakennettiin vuosina 1889–1891 ja sitä syvennettiin vuosina 1912–1913. Kanava oli osa Otavan satamasta Puulaveden kautta Hirvensalmelle ja edelleen Kangasniemelle vuosina 1889–1891 rakennettua 1,5 metrin syväyksistä laivaväylää. Otavan satamasta oli rautatieyhteys Savon radalle, ja sen kautta kulki 1900-luvun alussa vilkas matkustaja- ja tavaraliikenne. == Lähteet == * Suomen kanavat – Vaimossalmen kanava * Mikkelin liikennehistoriaa: Otavan satama ja Puulaveden laivaliikenne Luokka:Suomen kanavat Luokka:Kangasniemen liikenne Luokka:Mäntyharjun reitti Luokka:Kangasniemen rakennukset ja rakennelmat Luokka:Puulaveden alue